b'\n_START_ARTICLE_\nKjettingdrevet b\xc3\xa5t\n_START_PARAGRAPH_\nKjettingdrevet b\xc3\xa5t er bedre kjent under den tyske betegnelsen Kettenschleppschiff eller den engelske betegnelsen Chain boat eller chain tug om en b\xc3\xa5t med kjettingsdrift. Dette fart\xc3\xb8yet trakk seg selv og sine prammer i slep langs elven eller kanalen ved \xc3\xa5 dra opp st\xc3\xa5lkjettingen fra bunnen med en maskindrevet vinsj og s\xc3\xa5 slippe den nedover.  Denne unike fremdriftsmetoden eksisterte p\xc3\xa5 den siste halvdelen av 1800-tallet og inn i det tjuende \xc3\xa5rhundret p\xc3\xa5 mange europeiske elver og kanaler, for det meste i Frankrike og Tyskland. Fordelen var at man kunne opprettholde trafikken ved \xc3\xa5 erstatte trekkdyrene med kjettingene med minimal endring p\xc3\xa5 s\xc3\xa5rbare vannkanter, som m\xc3\xa5tte forsterkes ved bruk av skovlhjul- og propelldrift som for\xc3\xa5rsaket vannturbulens. En andre fordel var at dampfart\xc3\xb8yet ikke kunne forsere sterk str\xc3\xb8m i elven, men ved hjelp av kjettingen p\xc3\xa5 elvebunnen kunne man dra seg motstr\xc3\xb8ms. _NEWLINE_Forskjellige elvefraktselskaper var operat\xc3\xb8rer av b\xc3\xa5ttyper med denne fremdriftsmetoden, p\xc3\xa5 elver som Elben, Rhinen, Neckar, Main, Saale, Havel, Spree og Sa\xc3\xb4ne, samt andre elver i Belgia og Nederland. De kjettingdrevne b\xc3\xa5tene ble ogs\xc3\xa5 brukt i USA og Russland. P\xc3\xa5 begynnelsen p\xc3\xa5 1900-tallet ble de erstattet med dampfart\xc3\xb8yer med st\xc3\xb8rre motorytelse p\xc3\xa5 elver og kanaler. I Tyskland har man forskjellige betegnelser, Kettenschleppschiff, Kettenschlepper, Kettendampfer eller Kettenschiff og i Frankrike brukes toueur.'